CELEX: 32017R1476
Language: et
Date: 2017-08-11 00:00:00
Title: Komisjoni rakendusmäärus (EL) 2017/1476, 11. august 2017, teatavate kaupade klassifitseerimise kohta kombineeritud nomenklatuuris

17.8.2017   
               
               
                  ET
               
               
                  Euroopa Liidu Teataja
               
               
                  L 211/3
               
            KOMISJONI RAKENDUSMÄÄRUS (EL) 2017/1476,
      11. august 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 11. august 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Erinevatest materjalidest, nagu klaas, plast ja mitmesugused metallid, ja palju valgusdioode (LED) sisaldav toode (nn hambaravi leedvalgusti). See esitatakse tollile pööratava varre külge kinnitatuna. Pööratav vars võib olla paigaldatud hambaravitooli või nt hambaravikabineti seina või lae külge.
                     Toode on ette nähtud suuõõne valgustamiseks hambaravi ajal. Toodetava valguse intensiivsust, värvust ja kiirejälge arvestades on see spetsiaalselt ette nähtud kasutamiseks hambaarstitöös.
                     Vt fotot (*1)
                     
                  
                  
                     9405 40 99 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 9405 , 9405 40  ja 9405 40 99  sõnastusega.
                     Toodet ei või klassifitseerida meditsiiniinstrumendi või -seadmena rubriiki 9018 , sest sellesse rubriiki ei kuulu hambaravi täieliku varustuse teatavad osad (nt varjuta lambid), kui need esitatakse tollile eraldi; need osad tuleb klassifitseerida eraldi vastavatesse rubriikidesse (vt ka HSi selgitavad märkused, rubriik 9018 , II osa, alapunkt ii ning II osa järgsed erandid).
                     Tootel on rubriiki 9405  kuuluva elektrilambi/-valgusti omadused ja disain. Sellesse rubriiki kuuluvad mistahes materjalist ja mistahes valgusallikat kasutavad spetsiaalsed elektrilambid ja -valgustid (vt ka HSi selgitavad märkused, rubriik 9405 , I osa).
                     Toode koosneb erinevatest materjalidest, millest ükski ei määra toote põhiomadust ning seetõttu tuleb toode klassifitseerida CN-koodi 9405 40 99  alla kui muust materjalist kui plastist muud elektrilambid ja -valgustid.
                  
               
            
         
            (*1)  Foto on üksnes illustreeriv.